Det første spadestik til Danmarks største [[vandkraftværk]] blev taget i august 1918, og den 8. januar [[1921]] kunne indbudte gæster overvære åbningshøjtideligheden, hvor trafikminister [[Marius Abel Nielsen Slebsager]] erklærede “Gudenaacentralen for åbent”.<ref>Gudenaa-Centralen - Aabningshøjtideligheden i Lørdags. Artikel i Social-Demokraten for Randers og Omegn 10. januar 1921, s. 3.</ref> Fra begyndelsen var Gudenåcentralen værkets officielle navn, men allerede fra 1920 var aviserne og andelsselskabet så småt begyndt i flæng at kalde værket for Gudenåcentralen og Tangeværket, og det folkelige navn Tangeværket har siden i høj grad været synonym for Gudenåcentralen.<ref>En gennemgang af Det Kongelige Biblioteks samlinger af digitale aviser (statsbibilioteket.dk/mediestream), viser at navnet Tangeværket første gang optræder i Viborg Stifts-Tidende 20. maj 1920, s. 2, og herefter bliver det gradvist mere anvendt som betegnelse for værket Gudenåcentralen.</ref>
Samfund Historie Bygninger,_konstruktioner_og_anlæg Videnskab Vand Humaniora